
[bookmark: _Hlk230263994]«Автомобиль көлігімен (инватакси) мүгедектігі бар адамдарды тасымалдау жөнінде қызметтер көрсету қағидаларын бекіту туралы» Қазақстан Республикасы Көлік және коммуникация министрінің міндетін атқарушының 2013 жылғы 1 қарашадағы № 859 бұйрығына және «Республикалық маңызы бар қалаларды, астананы қоспағанда, автомобиль көлігімен жолаушылар мен багажды тасымалдау қағидаларын бекіту туралы» Қазақстан Республикасы Инвестициялар және даму министрінің міндетін атқарушының 2015 жылғы 26 наурыздағы № 349 бұйрығына өзгерістер енгізу туралы


БҰЙЫРАМЫН:
[bookmark: _Hlk214010010]1. «Автомобиль көлігімен (инватакси) мүгедектігі бар адамдарды тасымалдау жөнінде қызметтер көрсету қағидаларын бекіту туралы» 
Қазақстан Республикасы Көлік және коммуникация министрінің міндетін атқарушының 2013 жылғы 1 қарашадағы № 859 бұйрығына (Нормативтік құқықтық актілерді мемлекеттік тіркеу тізілімінде № 8950 болып тіркелген) мынадай өзгерістер енгізілсін:
көрсетілген бұйрықпен бекітілген Автомобиль көлігімен (инватакси) мүгедектігі бар адамдарды тасымалдау жөнінде қызметтер көрсету қағидаларында:
23-тармақ мынадай редакцияда жазылсын:
«23. Инватакси қызметі «Мүгедектігі бар адамдар мен мүгедектігі бар балаларды инватаксимен тасымалдау жөнінде қызметтер көрсету үшін медициналық көрсетілімдер тізбесін бекіту туралы» Қазақстан Республикасы Денсаулық сақтау министрінің міндетін атқарушының 2026 жылғы 
3 қыркүйектегі № 102 бұйрығына сәйкес медициналық көрсетілімдері бар мүгедектігі бар адамдарға және мүгедектігі бар балаларға көрсетіледі.»;
28-тармақ мынадай редакцияда жазылсын:
«28. Жергілікті бюджеттің мүмкіндігі ескеріле отырып, жергілікті атқарушы органдардың шешімі бойынша Тізбені кеңейтуге, мүгедектігі бар адамдарды инватаксиге тасымалдау жөніндегі қызметтерге көзделген сағат және (немесе) рейс санын ұлғайтуға жол беріледі.»;
32-тармақ мынадай редакцияда жазылсын:
«32. Осы Қағидалардың 23-тармағына сәйкес инватакси қызметін көрсетуге медициналық көрсетілімдері бар мүгедектігі бар адамды немесе мүгедектігі бар баланы сапарда бір адам еріп жүреді.
Мүгедектігі бар адам инватаксимен тасымалдауға тек еріп жүретін адам болған кезде мынадай жағдайларда ғана жол беріледі:
1) өздігінен жүріп-тұру мүмкіндігі жоқ, оның ішінде арнайы қозғалыс құралдарын пайдаланған кезде;
2) мүгедектігі бар балаларды олардың заңды өкілінің еріп жүрумен инватаксимен тасымалдау бойынша қызметтер көрсетуі;
3) жасы 18 және одан жоғары мүгедектігі бар адамдарды олардың жеке көмекшінің немесе заңды өкілінің еріп жүруі.
Мүгедектігі бар адамды тасымалдау кезінде онымен бірге 14 жасқа дейінгі баласын тасымалдауға жол беріледі.
Осы Қағидалардың 23-тармағына сәйкес инватакси қызметін көрсетуге медициналық көрсетілімдері жоқ және (немесе) ілеспе тұлға болып табылмайтын бөгде адамдарды инватаксимен тасымалдауға жол берілмейді.
Мүгедектігі бар адамдарды әлеуметтік қызметтер порталы арқылы инватаксимен тасымалдау жөніндегі қызметті алуға өтініш берген кезде, мүгедектігі бар адам немесе оның заңды өкілі жергілікті атқарушы органға еріп жүретін адамда қажеттіліктің болуы немесе жоқтығы туралы хабарлайды. 
Мүгедектігі бар адамдарды мемлекеттік сатып алу арқылы инватаксимен тасымалдау жөніндегі қызметті алуға өтініш берген кезде, мүгедектігі бар адам немесе оның заңды өкілі инватакси қызметін көрсететін ұйымға еріп жүретін адамда қажеттіліктің болуы немесе жоқтығы туралы хабарлайды.»;
53-тармақ мынадай редакцияда жазылсын:
«53. Мүгедектігі бар адамдарды инватаксимен тасымалдау бойынша қызметтер көрсету елді мекен шегінде осы Қағидалардың 23-тармағына сәйкес ДКК қолданыстағы қорытындысы негізінде жүзеге асырылады.    
Жергілікті атқарушы органдар мүгедектігі бар адамдарды инватаксиге тасымалдау жөніндегі қызметтерге көзделген сағат және (немесе) рейс санын белгілейді.
Мүгедектігі бар адамды басқа санатқа ауыстыру ақпараттық жүйелерден мәліметтер түскеннен немесе өтініш беруден кейін келесі айдың басынан бастап жүргізіледі.
Мүгедек адамдарды инватаксимен тасымалдау бойынша қызметтер көрсету мынадай мән жайлар туындаған күннен бастап тоқтатылады:
мүгедектік тобының өзгеруі;
тұрақты мекен-жайының тіркелуін өзгертуі;
мүгедектігі бар адамның Қазақстан Республикасынан тыс жерге тұрақты мекен-жайға кетуі немесе қайтыс болуы.»;
55-тармақтың 1) тармақшасы мынадай редакцияда жазылсын:
«1) еріп жүретін адамда қажеттіліктің болуы немесе жоқтығы туралы ақпаратын көрсете отырып өтініш (еркін нысанда);»;
2-қосымша осы бұйрыққа 1-қосымшаға сәйкес редакцияда жазылсын.
2. «Республикалық маңызы бар қалаларды, астананы қоспағанда, автомобиль көлігімен жолаушылар мен багажды тасымалдау қағидаларын бекіту туралы» Қазақстан Республикасы Инвестициялар және даму министрінің міндетін атқарушының 2015 жылғы 26 наурыздағы № 349 бұйрығына (Нормативтік құқықтық актілерді мемлекеттік тіркеу тізілімінде № 11550 болып тіркелген) мынадай өзгерістер енгізілсін:
көрсетілген бұйрықпен бекітілген Республикалық маңызы бар қалаларды, астананы қоспағанда, автомобиль көлігімен жолаушылар мен багажды тасымалдау қағидаларында:
33-тармақ мынадай редакцияда жазылсын:
«33. Жолаушылар мен багажды автомобильмен қалалық (ауылдық) және қала маңындағы тұрақты тасымалдау маршруттарында өлшемі 60х40х20 см дейінгі және салмағы 20 кг аспайтын қол жүгін, сондай-ақ қабы бар бір жұп шаңғыны, бала арбасын немесе шанасын (автобустарда ғана) өзімен бірге тегін алып жүруге рұқсат етіледі.
Автобус салонында жолаушылар саны көп болған кезде, ата-ана үшін бос орын болған кезде және балалар арбасы жолаушылардың еркін қозғалысына кедергі келтірмеген жағдайда, балалар арбасы жиналған күйде осы автобус салонында тасымалдануына рұқсат етіледі.»;
6-қосымша осы бұйрыққа 2-қосымшаға сәйкес редакцияда жазылсын.
3.	Қазақстан Республикасы Көлік министрлігінің Автомобиль көлігі департаменті заңнамада белгіленген тәртіппен:
1)	осы бұйрықты Қазақстан Республикасы Әділет министрлігінде мемлекеттік тіркеуді;
2)	осы бұйрықты ресми жарияланғаннан кейін Қазақстан Республикасы Көлік министрлігінің интернет-ресурсында орналастыруды қамтамасыз етсін.
4.	Осы бұйрықтың орындалуын бақылау жетекшілік ететін 
Қазақстан Республикасының Көлік вице-министріне жүктелсін.
5. Осы бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі.


Қазақстан Республикасы
  Көлік министрінің міндетін атқарушы			      М. Қалиақпаров

